חוק לפיצוי קורבנות טרור (פיצויים לדוגמה)

{{ח:התחלה}}
{{ח:כותרת|חוק לפיצוי קורבנות טרור (פיצויים לדוגמה), התשפ״ד–2024}}

{{ח:פתיח-התחלה}}
{{ח:מאגר|2216497}} {{ח:תיבה|ס״ח תשפ״ד, 594|חוק לפיצוי קורבנות טרור (פיצויים לדוגמה)|https://fs.knesset.gov.il/25/law/25_lsr_4227294.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”חוק התגמולים“ – {{ח:חיצוני|חוק התגמולים לנפגעי פעולות איבה|חוק התגמולים לנפגעי פעולות איבה, התש״ל–1970}};
{{ח:ת|סוג=הגדרה}} ”מעשה טרור“ – כהגדרתו {{ח:חיצוני|חוק המאבק בטרור|בחוק המאבק בטרור, התשע״ו–2016}};
{{ח:ת|סוג=הגדרה}} ”מתגמל טרור“ – מי שמעביר כספים בשל מעשה טרור לטובת מבצע מעשה הטרור או למי מטעמו, ובכלל זה חבר בני אדם, בין שהם מאוגדים ובין שאינם מאוגדים, וכן הרשות הפלסטינית, ארגון השחרור הפלסטיני או מי מטעמם;
{{ח:ת|סוג=הגדרה}} ”נפגע“ ו””בן משפחה“, של נפגע“ – כהגדרתם {{ח:חיצוני|חוק התגמולים לנפגעי פעולות איבה|בחוק התגמולים}};
{{ח:ת|סוג=הגדרה}} ”פיצויים לדוגמה“ – פיצויים שאינם תלויים בנזק, כאמור {{ח:פנימי|סעיף 2|בסעיף 2}};
{{ח:ת|סוג=הגדרה}} ”פקודת הנזיקין“ – {{ח:חיצוני|פקודת הנזיקין|פקודת הנזיקין [נוסח חדש]}};
{{ח:ת|סוג=הגדרה}} ”הרשות הפלסטינית“ – המועצה כהגדרתה {{ח:חיצוני|תקנות שעת חירום (יהודה והשומרון – שיפוט בעבירות ועזרה משפטית)|בתקנות שעת חירום (יהודה והשומרון – שיפוט בעבירות ועזרה משפטית), התשכ״ז–1967}}, כפי שהוארך תוקפן ותוקן נוסחן בחוק מעת לעת.

{{ח:סעיף|2|פיצויים לדוגמה}}
{{ח:תת|(א)}} גרם מעשה טרור למותו של אדם, יהיו זכאים יורשיו לפיצוי לדוגמה ממבצע מעשה הטרור, ממתגמל הטרור או ממי שחבותו נקבעה לפי {{ח:חיצוני|פקודת הנזיקין#סעיף 12|סעיפים 12 עד 14 לפקודת הנזיקין}}, בסכום של עשרה מיליון שקלים חדשים, נוסף על כל פיצוי אחר שנפסק, אם נפסק בתביעת נזיקין שהוגשה בשל אותו מעשה.
{{ח:תת|(ב)}} נפגע אדם ממעשה טרור ונגרמה לו נכות צמיתה, בין שנקבעה לפי {{ח:חיצוני|חוק התגמולים לנפגעי פעולות איבה|חוק התגמולים}} ובין שנקבעה בתביעת נזיקין, יהיה זכאי הנפגע לפיצוי לדוגמה ממבצע מעשה הטרור, ממתגמל הטרור או ממי שחבותו נקבעה לפי {{ח:חיצוני|פקודת הנזיקין#סעיף 12|סעיפים 12 עד 14 לפקודת הנזיקין}}, בסכום של חמישה מיליון שקלים חדשים, נוסף על כל פיצוי אחר שנפסק, אם נפסק לטובתו בתביעת נזיקין שהוגשה בשל אותו מעשה.
{{ח:תת|(ג)}} פיצויים לדוגמה שנפסקו לפי סעיף קטן (א) או (ב), לא ינוכו מכל סכום שמשלמים המדינה או מוסד ממוסדותיה לנפגע או לבן משפחתו, ובכלל זה לפי {{ח:חיצוני|חוק התגמולים לנפגעי פעולות איבה|חוק התגמולים}}.
{{ח:תת|(ד)|(1)}} מימוש פסק דין שנקבעו בו פיצויים לדוגמה לפי חוק זה יכול שיהיה מכל נכס של מתגמל טרור, ובכלל זה כל נכס שנתפס או הוקפא על ידי מדינת ישראל, לפי הוראות כל דין.
{{ח:תתת|(2)}} מימוש פסק דין שנקבעו בו פיצויים לדוגמה לפי חוק זה של מתגמל טרור או של מי שחבותו נקבעה לפי {{ח:חיצוני|פקודת הנזיקין#סעיף 12|סעיפים 12 עד 14 לפקודת הנזיקין}} שהוא הרשות הפלסטינית לא יהיה מהכספים המועברים בהתאם להוראות חוקי היישום כהגדרתן {{ח:חיצוני|חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל|בחוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל, התשע״ח–2018}}, למעט כספים שהם כספים מוקפאים לפי {{ח:חיצוני|חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל#סעיף 4|סעיף 4 לחוק האמור}}.
{{ח:תת|(ה)}} לעניין חוק זה, חזקה שהנתבע הוא מתגמל טרור בשל מעשה טרור שגרם למוות או לנכות לפי סעיף קטן (א) או (ב), אם מדיניותו בדבר מתן תמורה בקשר למעשי טרור מיושמת בדרך של חקיקה ראשית, חקיקת משנה או מתן הנחיות לתשלום כספים לצורך זה, כל עוד מתגמל הטרור לא הוכיח אחרת.

{{ח:סעיף|3|סייג לתחולת {{ח:חיצוני|חוק התגמולים לנפגעי פעולות איבה|חוק התגמולים לנפגעי פעולות איבה}}}}
{{ח:ת}} לעניין הוראות {{ח:חיצוני|חוק התגמולים לנפגעי פעולות איבה#סעיף 17|סעיף 17(ב) לחוק התגמולים}}, לא יראו חוק זה כחוק אחר לעניין {{ח:חיצוני|חוק הנכים (תגמולים ושיקום)#סעיף 36|ההגדרה ”פיצויים לפי חוק אחר“ שבסעיף 36(ב) לחוק הנכים (תגמולים ושיקום), התשי״ט–1959 [נוסח משולב]}} {{ח:חיצוני|חוק משפחות חיילים שנספו במערכה (תגמולים ושיקום)#סעיף 21א|ובסעיף 21א לחוק משפחות חיילים שנספו במערכה (תגמולים ושיקום), התש״י–1950}}.

{{ח:סעיף|4|תחולה}}
{{ח:ת}} הוראות חוק זה יחולו על תביעה נגד מבצע מעשה טרור, מתגמל טרור או נגד מי שחבותו נקבעה לפי {{ח:חיצוני|פקודת הנזיקין‎‎‎‎#סעיף 12|סעיפים 12 עד 14 לפקודת הנזיקין‎‎‎‎}} בקשר למעשה טרור שטרם התיישנה או שהייתה תלויה ועומדת ערב תחילתו של חוק זה.

{{ח:סעיף|5|תחילה}}
{{ח:ת}} תחילתו של חוק זה ביום כ״ד באייר התשפ״ד (1 ביוני 2024).

{{ח:חתימות|התקבל בכנסת ביום א׳ באדר ב׳ התשפ״ד (11 במרץ 2024).}}
* '''בנימין נתניהו'''
ראש הממשלה
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]